ઇન્ડિયન રેલવે કેટરિંગ એન્ડ ટુરિઝમ કોર્પોરેશન લી.(આઇઆરસીટીસી) દ્વારા દક્ષિણ ભારતના દર્શન માટે સ્પેશ્યલ ટ્રેન એક્સ 22 નવેમ્બરથી શરૂ કરશે. પ્રથમ યાત્રા 30 નવેમ્બરે પૂરી થશે. પ્રવાસમાં યાત્રીઓને કન્યાકુમારી, ત્રિવેન્દ્રમ,ગોવા, મદુરાઇ અને કોવાલમ સ્થળો પર લઇ જવામાં આવશે. આ ઉપરાંત તિરૂપતિ બાલાજી અને રામેશ્વરમ મંદિર જેવા ધાર્મિક યાત્રા સ્થળો પર પણ લઇ જવામાં આવશે. યાત્રીઓને કોઇપણ જાતની તકલીફ ન પડે તે માટે યાત્રીઓની રહેવાની, જમવાની અને યાત્રીઓની સુરક્ષાની, રોડ ટ્રાન્સપોર્ટેશન, સ્થળ દર્શનની વ્યવસ્થા પણ રેલવેએ ગોઠવી છે.